# Marisa Porcel

María Luisa Porcel Montijano (Tarassona, Aragó, 15 de novembre de 1943 - 15 d'agost de 2018) va ser una actriu de cinema, televisió i teatre aragonesa.

## Biografia

Va néixer en una família d'artistes, ja que el seu pare era el famós actor Pedro Porcel, i els seus avis també s'havien dedicat a la interpretació. Marisa va començar la seva carrera professional treballant sobre dels escenaris, primer amb la companyia que tenia el seu pare, passant després a formar part d'altres com la del Teatro María Guerrero o la del Teatro Español. Sense cap dubte tenia una gran faceta còmica, la qual cosa va fer que la majoria d'obres en què participava fossin d'aquest gènere. Per això, la vam veure protagonitzar muntatges com La vida privada de mamá, La tetera, Bajarse al moro o La venganza de la Petra. Al costat d'aquestes obres, l'actriu participa també en un gran nombre de revistes, com La Gran Vía o Anda mi madre.
L'actriu té una extensa filmografia, que va començar l'any 1966 amb la pel·lícula Las viudas', a la qual van seguir ¡Se armó el belén! o El jardín de las delicias. A la dècada dels 70 va participar en un gran nombre de llargmetratges per al cinema, entre els quals destacarem alguns molt coneguts com a Carta de amor de un asesino, Proceso a Jesús, Ana y los lobos, La prima Angélica, ¿Quién puede matar a un niño?, Camada negra o Un hombre llamado Flor de Otoño.
A partir dels 80, i sobretot dels 90, el treball de Marisa en el cinema comença a disminuir, al dedicar-se més a la televisió. Encara podem citar però molts altres títols d'aquesta època, entre ells La mitad del cielo, El bosque animado, Soldadito español o Casiopea. Quant a la televisió, és un personatge molt popular en aquest mitjà. Va començar a treballar en aquest mitjà a principis dels 60, intervenint en obres de teatre de les que televisaven formant part de programes dedicats a això, com Historias para no dormir, Estudio 1, Hora once o Novela.
Més tard, l'actriu va començar a treballar també en sèries i produccions, com Curro Jiménez, Cañas y barro, El español y los 7 pecados capitales, Brigada Central, La forja de un rebelde, Canguros, Los ladrones van a la oficina, Médico de familia, Aquí no hay quien viva, entre moltes altres.
L'any 2007 la seva popularitat creix moltíssim en intervenir en la sèrie còmica Escenas de matrimonio, amb l'actor Pepe Ruiz amb qui també va treballa en La família Mata i posteriorment en Aquí nos las den todas. L'èxit de la parella d'actors és tal que es converteixen en la millor pagada d'Espanya. L'actriu ha recollit durant la seva trajectòria professional un gran nombre de premis i reconeixements al seu treball. Entre ells destacarem el "Premio los Mayores del Año" que concedeix l'Ajuntament de Granada pel seu paper a Escenas de matrimonio, o el Premi "Antena de Oro" per La família Mata.

## Filmografia
### Cinema

| Las viudas (1966) ¡Se armó el belén! (1970) El jardín de las delicias (1970) Carta de amor de un asesino (1972) Un par de zapatos del 32 (1973) Proceso a Jesús (1973) Ana y los lobos (1973) Habla, mudita (1973) La prima Angélica (1974) La siesta (1976) Spanish Fly (1976) ¿Quién puede matar a un niño? (1976) La amante perfecta (1976) El erotismo y la informática (1976) Más fina que las gallinas (1977) Parranda (1977) | Camada negra (1977) Un hombre llamado Flor de Otoño (1978) Soldados (1978) Historia de 'S' (1979) La enfermera, el marica y el cachondo de Don Pepino (1980) La guerra de los niños (1980) La moglie in bianco L'amante al pepe (1980) La masajista vocacional (1981) Rocky Carambola (1981) Los pajaritos (1982) La mitad del cielo (1986) El bosque animado (1987) Soldadito español (1988) Hermana, pero ¿qué has hecho? (1995) Casiopea (2000) |

### Televisió

| El barquito de papel (1963) El hombre de la palomas blancas (1966) Tiempo y hora (1966) El doble (1966) Historias para no dormir (1966, 1968) La casa (1968) Señora ama (1968) Estudio 1 (1968, 1973, 1979) La mona y el elefante (1970) Fábulas (1970) La bien amada (1970) Hora once (1970) 50 años de felicidad (1973) Oblomov (1974) Novela (1974) En la sierra mando yo (1978) Cañas y barro (1978) Curro Jiménez (1978) Los ladrones somos gente honrada (1979) El español y los siete pecados capitales (1980) Las de Villadiego (1985) La comedia musical española (1985) Turno de noche (1990) Brigada Central (1990) La forja de un rebelde (1990) | La tía de Micky, Rosy Mause (1994) Baby test (1994) Los ladrones van a la oficina (1994-1995) Canguros (1995) Estamos en obras (1995) Psicología infantil (1995) Por fin solos (1995) Fanny vuelve a casa (1995) Farmacia de guardia (1995) Médico de familia (1997-1999) Noche de Fiesta (1999-2004) Mentiras piadosas (2001) Academia de baile Gloria (2001) La sopa boba (2004) Aquí no hay quien viva (2005-2006) Érase un banco en la acera (2005) Érase una emisora pirata (2006) Érase un funeral con sorpresa (2006) La Familia Mata (2007-2009) Escenas de matrimonio (2007; 2009-2010) 24 con Pepa y Avelino (2011) Papanatos (2011) Aquí nos las den todas (2011) Noche Sensacional (2011-2012) La que se avecina (2013) |

## Referències

* ↑ «Muere la actriz Marisa Porcel a los 74 años» (en castellà). El Español.
* ↑ «Biografía de Marisa Porcel» (en castellà). biografias. [Consulta: 5 febrer 2014].